CELEX: 62015TN0216
Language: hu
Date: 2015-04-24 00:00:00
Title: T-216/15. sz. ügy: 2015. április 24-én benyújtott kereset – Dôvera zdravotná poist'ovňa kontra Bizottság

10.8.2015   
            
            
               HU
            
            
               Az Európai Unió Hivatalos Lapja
            
            
               C 262/31
            
         2015. április 24-én benyújtott kereset – Dôvera zdravotná poist'ovňa kontra Bizottság
   (T-216/15. sz. ügy)
   (2015/C 262/41)
   Az eljárás nyelve: angol
   
      Felek
   
   
      Felperes: Dôvera zdravotná poist'ovňa, s.a. (Pozsony, Szlovákia) (képviselők: O. Brouwer és A. Pliego Selie ügyvédek)
   
      Alperes: Európai Bizottság
   
      Kérelmek
   
   A felperes azt kéri, hogy a Törvényszék:
   
               —
            
            
               semmisítse meg a Szlovák Köztársaság által a Spoločná zdravotná poisťovňa, a. s. (SZP) és a Všeobecná zdravotná poisťovňa, a. s. (VZP) javára végrehajtott SA.23008 (2013/C) (ex 2013/NN) számú intézkedésekről szóló, 2014. október 15-i 2015/248/EU bizottsági határozatot (az értesítés a C(2014) 7277. számú dokumentummal történt) (HL 2015. L 41., 25.);
            
         
               —
            
            
               a Bizottságot kötelezze az eljárás költségeinek viselésére.
            
         
      Jogalapok és fontosabb érvek
   
   Keresetének alátámasztása érdekében a felperes két jogalapra hivatkozik.
   
               1.
            
            
               Első jogalap: az EUMSZ 107. cikk (1) bekezdésének téves alkalmazása
               
                           —
                        
                        
                           A Bizottság tévesen alkalmazta a jogot, amikor az EUMSZ 107. cikk (1) bekezdésének konkrét összefüggéseiben tévesen alkalmazta a vállalkozás fogalmát.
                        
                     
         
               2.
            
            
               Második jogalap: téves jogalkalmazás és nyilvánvaló mérlegelési hibák
               
                           —
                        
                        
                           A Bizottság a biztosítási rendszer gazdasági jellegének meghatározására szolgáló kritériumok megállapítása és alkalmazása során tévesen alkalmazta a jogot és nyilvánvaló mérlegelési hibákat követett el, amikor megállapította, hogy az SZP/VZP nem minősül vállalkozásnak, és nem szolgált megfelelő indokolással.